EARTHขายฝัน5แผนดึงยุโรป
EARTH ขายฝัน 5 พันธกิจให้ยุโรป เล็งขยายตลาดถ่านหิน เตรียมลงทุนเครื่องจักรเพิ่มกำไรขั้นต้น
17 เม.ย. 2556

EARTH ขายฝัน 5 พันธกิจให้ยุโรป เล็งขยายตลาดถ่านหิน เตรียมลงทุนเครื่องจักรเพิ่มกำไรขั้นต้น 
นายขจรพงศ์ คำดี กรรมการผู้จัดการ บริษัท เอ็นเนอร์ยี่ เอิร์ธ (EARTH) เปิดเผยว่า ผลจากบริษัทนำหุ้นเข้าจดทะเบียนในตลาดหลักทรัพย์แฟรงก์เฟิร์ต ประเทศเยอรมนี ซึ่งผลยังมีการซื้อขายหุ้นไม่มากประมาณ 1 แสนหุ้นเท่านั้น แต่หลังจากที่บริษัทนำคณะผู้บริหารเดินทางไปให้ข้อมูล (โรดโชว์) กับผู้ลงทุนสถาบันและกองทุนส่วนบุคคล ระหว่างวันที่ 627 เม.ย.นี้ นักลงทุนมีความเข้าใจธุรกิจของบริษัท เชื่อว่าปริมาณการซื้อขายจะมากขึ้น 
สำหรับข้อมูลที่จะนำเสนอโรดโชว์ คือ การแนะนำบริษัทให้เป็นที่รู้จักมากขึ้น และการดำเนินตามพันธกิจ 5 ปี 5 เหมือง 5 ประเทศ เริ่มตั้งแต่ปี 2556 ให้ได้ตามแผน EARTH ไป 10 ปี ปลอดภัยแน่นอน เพราะตามมิชชันถ้าครบ 5 ปี 5 เหมือง EARTH จะมีถ่านหิน หรือมีสินทรัพย์ในดิน 200 ล้านตัน หรือคิดเป็นมูลค่า 2 แสนล้านบาท รองรับความต้องการลูกค้าได้ 10 ปี ซึ่งยังไม่ได้เปิดเผยในงบการเงิน
กรรมการผู้จัดการ กล่าวว่า พันธกิจได้ดำเนินการไปตามแผนแล้ว คือ การร่วมทุนเหมืองถ่านหินประเทศเมียนมาร์ คาดว่ากลางปีนี้สามารถรับรู้รายได้จากการนำถ่านหินขายให้กับลูกค้าผู้ผลิตกระดาษในเครือปูนซิเมนต์ สัมปทาน 25 ปี ปริมาณถ่านหิน 40 ล้านตัน คาดการณ์รายได้จากเหมืองเมียนมาร์เฉลี่ยเดือนละ 3–5 หมื่นตัน เฉลี่ยที่ตันละ 1,200 บาท โดย EARTH ได้รับส่วนแบ่ง 70% ของกำไรขั้นต้น ขณะที่เมียนมาร์ได้ 30% อนาคตมีแผนนำถ่านหินจากเหมืองเมียนมาร์ส่งออกไปขายที่ประเทศอินเดีย ซึ่งจะช่วยลดต้นทุนค่าขนส่ง
นายขจรพงศ์ กล่าวถึงพันธกิจที่ 2 ว่า การซื้อเหมืองในประเทศอินโดนีเซีย โดยการซื้อหุ้นบริษัท HARY NIAGA 100% ใช้วิธีการสวอปหุ้น ซึ่ง EARTH เพิ่มทุนให้กับผู้ถือหุ้น HARY ตีราคาหุ้นละ 8.13 บาท ผู้ถือหุ้นเดิม EARTH จะได้รับวอร์แรนต์ 3 ทดแทนการเพิ่มทุน ปริมาณถ่านหินประมาณ 3040 ล้านตัน
กรรมการผู้จัดการ กล่าวถึงพันธกิจ 5 ประเทศ คือ การเป็นผู้ขายปลีกในประเทศให้ได้ 5 ประเทศ คือ จีน อินเดีย อินโดนีเซีย กัมพูชา และไทย โดยการตั้งสต๊อกถ่านหินแต่ละประเทศ เพื่อให้เป็นฐานในการหาลูกค้าและขายปลีกแต่ละประเทศ อย่างไรก็ตาม แผนการขายปลีก 5 ประเทศนี้ ยังเป็นการเพิ่มโอกาสให้บริษัทมีส่วนร่วมในการเป็นผู้ใช้ถ่านหิน ขณะนี้อยู่ระหว่างศึกษาร่วมทุนโรงไฟฟ้าในอินโดนีเซีย